钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《紫玉见南山赋》李觐
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《紫玉见南山赋》李觐

“南山之阳，何珍不藏？昭皇家之至德，发紫玉之祯祥，
荧荧兮千岩动色，炯炯兮万壑生光。映于林，谓群凤
之集上；据于石，辨众珉之居旁。固已闻于往牒，遂荐
臻于我皇。稽夫所自，无胫而至，每隐曜而不欺，曷招
携之可致。所以瑞于有道，将委质而式孚；出非其时，
则韬光而自弃。”南眺穹崇，玉见于中；贞姿岂琢，劲质
非砻。远而望焉，与彩云而摇曳。即而察也，杂嘉气之
葱茏。对白璧而即异，配元圭而攸同。故瑞无应而不
至，事有感而遂通。通人莫测，孰知其色。由是王者凭
之而致理，君子观之而比德。明琬琰之在兹，岂瑕瑜
之有匿。原乎玉之处幽，俭德是修。德表玉而应瑞，玉
用德而降休。盖真宰之潜运，知神功“之所由。不然，安
得揖至宝于潜谷，阐皇风于大猷而已哉！若乃外彻
中朗，泠然如响。珮服之处，虽贵乎山元；抵鹊之时，罔
怀于土壤。大矣哉！瑞无常居，因化所如。惟德是依，彼
自彰于符契；不贪为宝，我何待而沽诸。”客有《观光歌
之》曰：“归太素兮远蛮屏，有瑞玉兮见霄岭。浮紫气于
云际，混清辉于水影。”庶南山之不骞，期我皇之惟永。